stanford-oval/wikipedia huggingface dataset:
חואן אורלנדו ארננדס
קדנציה שנייה כנשיא

החוקה של הונדורס מאפשרת רק תקופת כהונה אחת כנשיא, אך למרות זאת ועל אף ההתנגדות, ב-15 בדצמבר 2016 החליט בית הדין העליון של הבחירות ברוב של שני קולות כנגד אחד, לאפשר לארננדס לרוץ לקדנציה נוספת ולהשתתף בבחירות הפנימיות למועמדי המפלגה הלאומית לנשיאות. החוקה אף מאפשרת לבטל אזרחות של מי שמקדם שינוי בחוק כדי לאפשר את בחירתו מחדש, אולם המפלגה הלאומית, שגם שולטת בקונגרס, טענה כי פסיקת בית המשפט העליון בשנה שלפני כן מאפשרת לו להתמודד לקדנציה שנייה. מנגד, המפלגה הליברלית שבאופוזיציה טענה כי אין בידי בית המשפט הסמכות לקבל החלטות כאלה. ארננדס הוכרז כזוכה בבחירות לנשיאות ברוב דחוק של כ-1.5% מכלל המצביעים, ב-16 בדצמבר, לאחר קמפיין שספג ביקורת רחבה כהונאה. הוא החל את כהונתו השנייה כנשיא הונדרוס ב-27 בינואר 2018.
במהלך הבחירות שנערכו בנובמבר 2017 הוביל לפי ספירת רוב הקלפיות דווקא יריבו סלבדור נסראללה, ממוצא פלסטיני, אבל אז הופסקו העדכונים. לאחר ימים של חוסר ודאות נמסרו התוצאות הרשמיות, ולפיהן דווקא ארננדס היה המנצח. בתום הבחירות נערכו הפגנות סוערות בהונדרוס, אחרי שגופי הפיקוח הבינלאומיים דיווחו על שחיתות בבחירות שבהן זכה ארננדס בפער זעיר. משקיפים מטעמם תבעו עריכת בחירות חוזרות לנשיאות. לפי נתוני ארגוני זכויות אדם שפורסמו ב"ניו יורק טיימס", לפחות 22 בני אדם נהרגו בידי כוחות הביטחון שדיכאו את ההפגנות.
ארננדס לא התמודד בבחירות לנשיאות הונדורס ב-2021, וסיים את כהונתו כנשיא ב-27 בינואר 2022 עם כניסתה של סיומרה קסטרו לתפקיד.
ביקוריו בישראל

בשנת 2018 הוזמן על ידי שרת התרבות מירי רגב (הליכוד), להדליק משואה בחגיגות שנת ה-70 למדינת ישראל. בעקבות הביקורת הציבורית על כך הוא ביטל את השתתפותו.
ב-1 בספטמבר 2019 הגיע לביקור בישראל על מנת לחנוך את המשרד המסחרי בירושלים.
ב-24 ביוני 2021 הגיע לביקור בישראל, שם פגש את ראש ממשלת ישראל, נפתלי בנט ושוחח איתו. לאחר פגישתם, נפגשו השניים עם שר החוץ הישראלי, יאיר לפיד, ושרי החוץ והנשיאות של הונדורס וכן ראש רשות המיסים של הונדורס ואיתם הם חנכו את שגרירות הונדורס בירושלים.
נשיאותו > מחאות נגד שחיתות

הונדורסים, הן בהונדורס והן מחוצה לה, מחו נגד השחיתות בהונדורס, לכאורה על ידי ממשלת ארננדס, כמו גם על ידי הרשות השופטת, הצבא, המשטרה וגורמי ממשל ציבורי אחרים, בדרישה לשים קץ למה שהם אומרים שהוא גנבת הכספים וכספי הציבור; למשל, מעילה של IHSS (אנ'), המוסד לביטוח לאומי בהונדורס. בחודש מאי 2015, גילה רדיו "גלובו" מסמכים שלכאורה הראו כי המפלגה הלאומית קיבלה כסף רב מחברות לא קיימות באמצעות חוזים מזויפים שהוענקו על ידי IHSS כאשר הוא נוהל על ידי מריו סלאיה. החוזים אושרו על ידי הקונגרס כאשר ארננדס היה נשיאו ואת ועדת מימון המפלגה הנהיגה אחותו, הילדה ארננדס (ספ'). ארננדס הודה כי קמפיין הבחירות שלו קיבל כסף מחברות קשורות לשערורייה, אך הכחיש כל קשר אישי למעשי השחיתות. ביוני 2015 מינה ארננדס ועדה שתחקור את סיבת השחיתות.
נשיאותו > פרשת מינוי אחותו לשרה בממשלה

על פי סוכנות המודיעין המרכזית של ארצות הברית (ה-CIA), מונתה הילדה אחותו של ארננדס למזכירת המדינה לתקשורת ואסטרטגיה, אך לשאלת עיתונאי הכחיש זאת ארנדדס, וטען שאחותו היא רק מעין "שרה מייעצת" ואין לרשותה תקציב ממשלתי. ב-2 בינואר 2016 פרשה הילדה מתפקידה בממשלה, ובדצמבר 2017 נהרגה בהתרסקות מסוק.
לאחר הנשיאות

הוא עזב את תפקידו בינואר 2022, עם השבעת מחליפתו, ובאותו יום הושבע כנציג הונדורס בפרלמנט המרכז אמריקני.
בפברואר 2022 נעצר בהונדורס בעקבות בקשת ארצות הברית להסגירו לידיה. הוא חשוד בשיתוף פעולה עם סוחרי סמים שהבריחו קוקאין לארצות הברית. הוא הוסגר לארצות הברית באפריל 2022. במרץ 2024, הורשע בסחר בסמים.
הערות שוליים

↑  קרוי לעיתים בעברית בתעתיק פחות מדויק "הרננדס" או "הרננדז"
↑  Ex-Honduran President Extradited to United States to Face Drug Charges
↑  הארץ, נשיא הונדורס ישתתף בטקס הדלקת המשואות ביום העצמאות, באתר הארץ, 5 באפריל 2018
↑  אליזבת מלקין, ניו יורק טיימס, למרות הערעור על אמינות התוצאות: נשיא הונדורס המכהן הוכרז כמנצח בבחירות, באתר הארץ, 18 בדצמבר 2017
↑  רויטרס‏, חשש ממלחמת אזרחים: נשיא הונדורס הכריז ניצחון חרף טענות להונאה, באתר וואלה, 20 בדצמבר 2017
↑  מורן אזולאי, כך תיסלל הגעת נתניהו לטקס? נשיא הונדורס ידליק משואה ביום העצמאות, באתר ynet, 5 באפריל 2018
↑  מאמר המערכת, ‏Deadly Corruption in Honduras , New York Times, 13 במרץ 2018
↑  Honduran president’s fall from grace poised to end in US indictment, הגרדיאן, ‏26 בינואר 2022 (באנגלית)
↑  מורן אזולאי, אלה מדליקי המשואות ביום העצמאות ה-70, באתר ynet, 8 באפריל 2018
↑  איתמר אייכנר, נשיא הונדורס הגיע לישראל: יחנוך משרד סחר בירושלים, באתר ynet, 1 בספטמבר 2019
↑    מערכת מקור ראשון, ‏נחנכה שגרירות הונדורס בירושלים, בעיתון מקור ראשון, 24 ביוני 2021
↑  רויטרס, הונדורס: 3 שבועות אחרי שסיים את תפקידו - הנשיא לשעבר נעצר בחשד לסחר בסמים, באתר ynet, 16 בפברואר 2022
↑  נשיא הונדורס לשעבר, שנבחר להדליק משואה בישראל, הוסגר לארה"ב על סחר בסמים, באתר ynet, 23 באפריל 2022
↑  הנשיא שנבחר להדליק משואה בישראל הורשע בארה"ב בסחר בסמים, באתר ynet, 8 במרץ 2024
| --- | --- |
בקרת זהויות :  GND: 1148954325  ISNI: 0000 0000 7984 5452  LCCN: no2017004521  VIAF: 204148570648124312250   WorldCat (עם VIAF): 204148570648124312250
ציטה לינקר

ציטה לינקר (1 במרץ 1917 – 26 בינואר 2009) הייתה אשת ציבור ישראלית, אשר הייתה ממייסדות המפלגה הליברלית וכיהנה כחברת הכנסת מטעמה בסיעת הליכוד בכנסת השמינית.
ביוגרפיה

לינקר נולדה ב-1 במרץ 1917 בווינה שבאוסטריה ליעקב וסבינה קאופמן. עלתה ארצה עם הוריה ב-1934 לאחר התגברות השפעתם של הנאצים על אורחות החיים באוסטריה.
שנים רבות פעלה בהתנדבות, יחד עם שרה דורון, במסגרת הציונים הכלליים. בראשית שנות השישים נמנתה בין ראשוני החברים במפלגה הליברלית. פעילותה נמשכה שנים ארוכות כחברת מרכז ומועצת המפלגה, נציגתה בקונגרסים ציוניים ובחירתה ליו"ר המדרשה הליברלית בתל אביב.
בבחירות לכנסת השמינית הייתה נציגת הנשים בחטיבת המפלגה הליברלית במסגרת רשימת הליכוד, אך נותרה מחוץ לכנסת. בשלהי כהונתה של הכנסת השמינית, עם התפטרותו של שמואל תמיר, הושבעה במקומו וכיהנה בה כארבעה חודשים.
פעילותה במסגרות חברתיות כללה מעורבות בויצו ובקליטת עלייה. בשנת 1991 הוענק לה תואר יקירת העיר תל אביב-יפו.
לינקר נפטרה ב-26 בינואר 2009, בגיל 91.
ביוגרפיה > חיים אישיים

ציטה לינקר השאירה אחריה שני ילדים, בהם הרופא אלי אלון, חמישה נכדים ו-11 נינים.
IJustine

ג'סטין אזריק (באנגלית: Justine Ezarik; נולדה ב-20 במרץ 1984) היא יוטיוברית אמריקאית. הידועה בעיקר בשם iJustine, עם למעלה ממיליארד צפיות בערוץ היוטיוב שלה. אזריק דורגה בין 1000 משתמשי הטוויטר המובילים בעולם עם למעלה מ-1.8 מיליון עוקבים. וידועה כאחת מאושיוית הרשת הפופולריות ביותר באינטרנט. היא מפרסמת סרטונים בערוץ הרשמי שלה, iJustine.
אזריק פרצה וזכתה לתשומת לב רבה עם מיליוני צופים בערוץ שלה בפלטפורמת Justin.tv והסרטון הויראלי הראשון שלה היה סרטון "חשבון האייפון בן 300 העמודים", שהגיע לאחר החודש הראשון של שימוש באייפון הראשון בשנת 2007. סרטון הביקורת שלה זכה לתשומת לב בינלאומית. אזריק כיכב בסדרה הקומית של יוטיוב כתום מעצבן, בתור מושא האהבה של אורנג' פסיפלורה. בשנת 2016, היא הייתה יועצת של ארנולד שוורצנגר בסדרת תחרות הריאליטי The New Celebrity Apprentice. תפקידי המשחק שעשתה בקריירה כוללים הופעות אורח בסדרות - Law & Order: Special Victims Unit, Criminal Minds, The Bold and the Beautiful, ו-The Vampire Diaries. אזריק הופיע גם כדמות ראשית בעונה הראשונה והרביעית של סדרת הריאליטי של YouTube Premium Escape the Night.
ג'סטין סקרה מגוון מכשירים טכנולוגיים, בדגש על מוצרי אפל כגון מכשירי אייפון, אייפד ומקבוקים. היא זכתה במהלך הקריירה בפרס Webby ו-2 פרסי Streamy.
חיים אישיים

ג'סטין אזריק נולדה בפיטסבורג, פנסילבניה, בתם הבכורה של מישל אזריק, מורה לחינוך גופני, ושל סטיב אזריק, כורה פחם ממוצא סלובקי. לאזריק יש שתי אחיות צעירות ממנה, בריאן וג'נה.
קריירה

לאחר שסיימה את לימודיה במכון הטכנולוגי של פיטסבורג בשנת 2004, אזריק קיבלה מספר משרות בעיצוב גרפי ועריכת וידאו לפני שהפכה לעצמאית והקימה עסק משלה. בדצמבר 2006, היא נבחרה לאחת מחמש המועמדות הסופיות ב"Yahoo! Talent Show", תחרות של חברת Yahoo! לסרטונים המקוונים הטובים ביותר.
ג'סטין הופיעה בשידור חי באינטרנט באמצעות שימוש במצלמת רשת אלחוטית ובמיקרופון בערוץ שידור החיים שלה iJustine ב-Justin.tv, שם החלה לשדר את חייה דרך האינטרנט ב-29 במאי 2007. בלוג הריאליטי-ווידאו שלה (vlog) היה הראשון שהושק ב-Justin.tv.
באוגוסט 2007 היא יצרה את הסרטון "חשבון אייפון בן 300 עמודים" והעלתה אותו לאתר שיתוף הסרטונים YouTube, שם הסרטון הפך במהרה לויראלי. סיפורים על בעיות חיוב בלתי צפויות החלו להסתובב בבלוגים ובעיתונות הטכנית לאחר קטע הווידאו הזה הביא את החשבונות הרבות לתשומת לבה של התקשורת הממוסדת.
בשנת 2012 הועמדה ג'סטין לפרס Streamy בקטגוריית הוולוגים הטובים ביותר. אזריק דורגה במקום ה-97 ברשימת ה-"Hot 100" של מקסים לשנת 2010. וחברת ג'נרל אלקטריק שכרה אותה כדי ליצור חמישה סרטונים כחלק מקמפיין Healthymagination שלהם. הסרטונים זכו למעל ל-2 מיליון צפיות. במהלך אותה השנה עשתה גם עבודות פרסום עבור מאטל ואינטל. באפריל 2011, הייתה מועמדת לפרס וובי בקטגוריית אישיות/מגישת האינטרנט הטובה ביותר. וזכתה בפרס הצבעת הקהל בקטגוריה.
לאחר שהוכתרה "האדם המשפיע ביותר באינטרנט" במאמר ב-Fast Company ווהייתה למדורגת מספר 6 במדד הכוח הדיגיטלי של 'The Daily Beast ב-2012, אזריק חתמה ב־United Talent Agency בשנת 2013. בשנת 2014, היא דורגה בין 100 האנשים המשפיעים ביותר בקרב בני 18–34 על ידי מגזין ה־Time. בילבורד כינה אותה כאחת הכוכבות העולות במדיה החברתית לשנת 2015.
בשנת 2014 פרסמה את ספרה הראשון בשם - I, Justine: An Analog Memoir.
ביולי 2017 חתמה אזריק בחברת - William Morris Endeavor. ונבחרה על ידי פורבס לאחת מ-10 המשפיעניות המובילות בתחום הטכנולוגיה/עסקים לשנת 2017.
ב-10 במרץ 2019, אזריק חצתה את רף ה-1,000,000,000 צפיות בערוץ היוטיוב שלה iJustine.
ב-13 ביוני 2020, הקימה פודקאסט בשם ״Same Brain״ יחד עם אחותה ג'נה, הפודקאסט המתמקד בטכנולוגיה, חדשות עולמיות ומשחקי וידאו.
פרס רונלד רייגן לחירות

| --- | --- |

 תיאור:  עבור תרומה לחירות הכלל עולמית
 מדינה:  ארצות הברית 
 הגוף המעניק:  Ronald Reagan Presidential Foundation 
 תקופת הפרס:  1992–הווה (כ־32 שנים) 
 נקרא על שם:  רונלד רייגן 
 אתר רשמי
 
הנשיא לשעבר רונלד רייגן מעניק למיכאיל גורבצ'וב את פרס רונלד רייגן לחירות הראשון, 4 במאי 1992
ננסי רייגן מעניקה את הפרס לבוב הופ, 1 ביולי 1997
פרס רונלד רייגן לחירות (באנגלית: Ronald Reagan Freedom Award) הוא עיטור האזרחי הגבוה ביותר המוענק בידי הספרייה הנשיאותית והמוזיאון על שם רונלד רייגן. הפרס ניתן ל”מי שעשה תרומות כבירות ומתמשכות לתכלית החירות הכלל-עולמית”.
עד מותה, הוענק הפרס בידי הגברת הראשונה של ארצות הברית לשעבר ננסי רייגן בשם בעלה, שנפטר ביוני 2004. הפרס ניתן לראשונה בשנת 1992 בידי הנשיא לשעבר רונלד רייגן וכן בשנה שלאחר מכן, אך בשנת 1994 הגברת רייגן העניקה את הפרס במקום בעלה. רונלד רייגן אובחן כחולה במחלת אלצהיימר חודשים ספורים לפני כן, ולא היה מסוגל להשתתף בטקס הענקת הפרס.
על מנת לקבל את הפרס, על המקבל ”לעשות תרומות כבירות ומתמשכות לתכלית החירות הכלל-עולמית”, וכן ”לגלם את אמונתו של הנשיא רייגן, כי איש או אישה יכולים לגרום לשינוי באמת”.
נמעני הפרס

נשיא ארצות הברית לשעבר, ג'ורג' הרברט ווקר בוש, זכה בפרס ב-6 בפברואר 2007, יום השנה ה-96 להולדתו של רייגן, אמר: ”הלוואי שהיה לי רונלד רייגן קטן בתוכי כשמדובר בתקשורת עם העם האמריקני. התברכתי במיומנות יוצאת הדופן של קודמי, מי יודע?”. בנימה רצינית יותר, אמר מאוחר יותר בנאום: ”העבודה עם רונלד רייגן הייתה אחת ההנאות הגדולות בחיי”. בוש שימש כעמיתו למרוץ של רייגן וכסגן נשיא ארצות הברית תחתיו בשמונה השנים בהן כיהן רייגן כנשיא.
נמעני הפרס:
1992 - מיכאיל גורבצ'וב, המזכיר הכללי של המפלגה הקומוניסטית של ברית המועצות לשעבר
1993 - קולין פאוול, היועץ לביטחון לאומי בממשל רונלד רייגן
1994 - יצחק רבין, ראש ממשלת ישראל החמישי
1995 - המלך חוסיין, מלך ירדן
1997 - בוב הופ, בדרן וכוכב קולנוע
1998 - מרגרט תאצ'ר, ראשת ממשלת בריטניה לשעבר
2000 - בילי גרהאם, כומר אוונגליסטי
2002 - רודולף ג'וליאני, ראש עיריית ניו יורק לשעבר
2007 - ג'ורג' הרברט ווקר בוש, נשיא ארצות הברית לשעבר שכיהן כסגנו ועמיתו למרוץ של רייגן
2008 - נתן שרנסקי, בעבר אסיר ציון ומסורב עלייה סובייטי, פוליטיקאי ושר בממשלות ישראל
2011 - לך ואלנסה, מנהיג סולידרי ונשיא פולין לשעבר
2022 - וולודימיר זלנסקי, נשיא אוקראינה
הערות שוליים

1 2  The Ronald Reagan Freedom Award, באתר Wayback Machine
↑  Ex-President Bush Receives Reagan Award, באתר וושינגטון פוסט, 7 בפברואר 2007
↑  שמעון כהן, פרס רייגן יוענק לנתן שרנסקי, באתר ערוץ 7, 16 בספטמבר 2008
באריש (לבנון)

| --- | --- |
 מדינה:  לבנון לבנון
 מחוז:  מחוז דרום לבנון
 נפה:  נפת צור
 קואורדינטות:  33°16′23″N 35°21′14″E﻿ / ﻿33.273055555556°N 35.353888888889°E﻿ / 33.273055555556; 35.353888888889 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבאריש(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבאריש  he tabBackground:;tabBorder:#aaa;defaultTab:0;
 
באריש (בערבית: باريش) הוא כפר שיעי לבנוני בנפת צור, מחוז דרום לבנון.
מיקום וגאוגרפיה

הכפר באריש שוכן בגובה 350 מטרים מעל פני הים, כ-17 קילומטרים מזרחית לעיר צור, כ-2 קילומטרים דרומית לכפר מערוב.
שטח הכפר 10,400 קילומטרים רבועים.
אטימולוגיה

אדוארד הנרי פאלמר כתב ב-1881 שפירוש השם באריש הוא "שופע עשבים".
החוקר הלבנוני אניס פריחה כתב שמקור השם הוא מהשפה ה סורית: "בית הרמטכ"ל והסגן-אלוף" והזכיר שיש אפשרויות נוספות, כמו מקור עברי מהמלה ברוֹש.
היסטוריה

בשנת 1875 מצא ויקטור גרן שהכפר מאוכלס עם 300 מתאולים. הוא ציין עוד: "הוא מוקף במטעים של עצי תאנה, עצי זית וטבק; כמה בתים ומסגד קטן נבנו בחלקם מחומרים עתיקים, שנמצאו באתר או ב"ברוחאי" (Broukhai)".
בשנת 1881 משלחת של הקרן לחקר ארץ ישראל תיארה את באריש: "כפר, בנוי מאבן, המכיל כ-200 נוצרים, ממוקם על ראש גבעה, מוקף בגנים, תאנים ואדמה חקלאית. מים מסופקים מבורות בכפר ומעיין ליד".
ב-1981 נהרגו ליד הכפר שלושה חיילי יוניפי"ל מהכוח הסנגלי בהיתקלות עם מחבלים.
היסטוריה > מלחמת חרבות ברזל

במסגרת מלחמת חרבות ברזל תקף צה"ל מטרות חזבאללה בכפר וסביבתו.
דמוגרפיה

בשנת 2014 היו רשומים בכפר 2,410 תושבים בעלי זכות בחירה לפרלמנט הלבנוני, כ-98% מהם שיעים.
רשות מקומית

באריש קיבלה מעמד של רשות מקומית (כפר) בתאריך: 23 בפברואר 2004.
הערות שוליים

↑  BARISH Geography Population Map cities coordinates location - Tageo.com, www.tageo.com
1 2  C. R. Conder, Palestine Exploration Fund, H. H. Kitchener, E. H. Palmer, The survey of Western Palestine : Arabic and English name lists collected during the survey, London : Committee of the Palestine Exploration Fund, 1881, עמ' 18, 91
↑  Daher, Al Cheick Saliman. Dictionary of Jabal Amel Village (בערבית). Imam Al-Sadiq Foundation for Research in the Heritage of the Scholars of Jabal Amel. pp. 74–72.
↑  Victor Guérin, Description géographique, historique et archéologique de la Palestine, Paris, Imprimé par autorisation de l'empereur à l'Impr. impériale, 1868, עמ' 261
↑  ככל הנראה, הכוונה לאתר אל-בְּרוּחִ'יֶה (البروخيه) הנמצא מדרום לארזון, כ-2 קילומטרים צופונית מזרחית לבאריש.
↑  מנחם רהט, חדאד: תן לי 4 ימים בלי יוניפי"ל ואני אטהר השטח ממחבלים, מעריב, 23 בינואר 1981
↑  Five Children Killed in Israeli Air Strike on Southern Lebanese Village - World news, Tasnim News Agency (באנגלית)
↑  الجامعة اللبنانية | التشريعات | انشاء بلدية في بلدة باريش قضاء صور - محافظة لبنان الجنوبي, 77.42.251.205
אסביירג

| --- | --- |
סמל אסביירגסמל אסביירג
בניין העירייה
בניין העירייה
 מדינה:  דנמרק דנמרק
 מחוז:  סידנמרק
 נפה:  אסביירג
 ראש העיר:  ג'וני סוטורופ
 תאריך ייסוד:  1868
 שטח:  742.5 קמ"ר
 גובה:  11 מטרים
 אוכלוסייה:  ‏
  ‑ בעיר:  115,459 (1 בינואר 2022)
  ‑ צפיפות:  96 נפש לקמ"ר (2013)
 קואורדינטות:  55°29′0″N 8°27′0″E﻿ / ﻿55.48333°N 8.45000°E﻿ / 55.48333; 8.45000
 אזור זמן:  UTC +1
 www.energimetropol.dk
  מפת מיקום  מפה מפורטת   (למפת דנמרק מוגדלת) קופנהגן אודנסה אולבורג אורהוס שוודיה גרמניהאסביירג(למפת דנמרק רגילה) קופנהגן אודנסה אולבורג אורהוס שוודיה גרמניהאסביירג  he tabBackground:;tabBorder:#aaa;defaultTab:0;
אסביירג (בדנית: Esbjerg; נהגה: אסבייר) היא עיר נמל בדרום מערב דנמרק, הממוקמת לחוף הים הצפוני. אסביירג היא העיר החמישית בגודלה בדנמרק, והגדולה ביותר במערב חצי האי יוטלנד. העיר מכונה שיקגו של דנמרק מכיוון שבעשורים הראשונים שלה לאחר פתיחת המזח היא עברה גידול מהיר באוכלוסייה. כשאסביירג זכתה למעמד של עיר שוק בשנת 1899, גדלה אוכלוסייתה לכ-13,000. רבים מהמהגרים היו דייגים שהגיעו מכל החוף המערבי של יוטלנד עם עין על ההזדמנויות שמציע הנמל החדש.
בשנת 1864 הפסידה דנמרק את המלחמה נגד פרוסיה על שלזוויג-הולשטיין, ובכך איבדה את הגישה לנמלים שהיו נמלי ירידה לייצוא חקלאי דני - בעיקר בעלי חיים. אז אישרו הפוליטיקאים הדנים בשנת 1868 את חוק ההקמה לנמל אסביירג, נמל שהיה אמור להחליף את נמלי היצוא שאבדו. הספינה הראשונה הצליחה להיכנס לנמל החדש באסביירג בשנת 1873.
ערים תאומות

לאסביירג שבע ערים תאומות:
שוודיה אסקילסטונה, שוודיה
נורווגיה סטוונגר, נורווגיה
פינלנד יובסקילה, פינלנד (מ־1947)
גרינלנד מניצוק, גרינלנד
הרפובליקה העממית של סין סוג'ואו, הרפובליקה העממית של סין
איסלנד פיירד'ביגד' (אנ'), איסלנד
פולין שצ'צ'ין, פולין
הערות שוליים

↑  The history of Esbjerg, visitribeesbjerg
| --- | --- |
בקרת זהויות :  GND: 4235098-0  MusicBrainz: 2433595d-e36e-4c18-bf57-2f18b88cec9c  NARA: 10044950  NKC: xx0033870  VIAF: 237549265   WorldCat (עם VIAF): 237549265 
ערך זה הוא קצרמרבנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ו.
ת'אד קוקרן

ת'אד קוקרן (באנגלית: Thad Cochran;‏ 7 בדצמבר 1937 – 30 במאי 2019) היה פוליטיקאי אמריקאי חבר המפלגה הרפובליקנית. כיהן כסנאטור מטעם מדינת מיסיסיפי מאז 1978 ועד 2018 וכיו"ר ועדת ההקצבות של הסנאט מינואר 2015. ב-5 במרץ 2018 הודיע על התפטרותו מהסנאט בחודש לאחר מכן, לאחר כהונה של 39 שנים.
ביוגרפיה

קוקרן נולד בעיירה פונטוטוק שבמיסיסיפי. ב-1959 סיים תואר ראשון בפסיכולוגיה ובמדע המדינה באוניברסיטת מיסיסיפי. הוא התנדב לתוכנית שירות המילואים של צי ארצות הברית וסיים קורס קצינים בבית הספר למשפטים של הצי בניופורט שברוד איילנד. שירת במשך שנה וחצי, עד ינואר 1961, כקצין המשפטים של הסיירת הכבדה USS MACON וכמוסמך לקצין משמרת. הוא השלים שנתיים של שירות צבאי במטה מחוזי של הצי בניו אורלינס. ב-1965 סיים תואר במשפטים באוניברסיטת מיסיסיפי. במהלך התואר זכה למלגה מטעם רוטרי ללימודים באוניברסיטת דבלין שבאירלנד. במהלך חופשות הקיץ שירת בצי האמריקאי כמרצה בבית הספר לקצינים וקודם לדרגת לוטננט. בתום לימודי המשפטים עבד במשרד עורכי הדין Watkins & Eager שבג'קסון והפך לשותף לאחר שנתיים וחצי.
ב-1972 נבחר לנציג המחוז הרביעי בבית הנבחרים של ארצות הברית. שימש חבר ועדת התשתיות והתחבורה בבית הנבחרים ונבחר לכהונות נוספות ב-1974 וב-1976 כשהוא זוכה ברוב של 76%.
ב-1978 זכה בבחירות לסנאט של ארצות הברית. ניצח גם בבחירות לכהונות נוספות ב-1984, 1990, 1996, 2002, 2008 וב-2014. במערכת הבחירות ב-2014 נתקל בהתמודדות קשה בבחירות המקדימות של המפלגה הרפובליקנית, מול מועמד תנועת מסיבת התה כריס מקדניאל, וניצח רק בסיבוב השני ברוב של 51%. במהלך הבחירות היה נתון לביקורת מצד יריבו על רומן שניהל כביכול עם עוזרתו הפוליטית בשעה שרעייתו גוססת, במהלך הקמפיין פרצו מספר מתומכי מקדניאל לבית האבות בו אושפזה רעייתו של קוקרן וצילמו אותה כשהיא על ערש דווי. בבחירות הכלליות זכה ב-60% מקולות המצביעים.
קוקרן כיהן כראש הוועידה הרפובליקנית בסנאט השנים 1991 עד 1997. בשנים 2003 עד 2005 כיהן כיו"ר ועדת החקלאות של הסנאט. משנת 2015 כיהן כיו"ר ועדת ההקצבות, כמו כן כיהן כחבר בוועדת החקלאות, התזונה והיערנות וכחבר בוועדת הכללים והמינהל של הסנאט. היה בסוף כהונתו הסנאטור השלישי מבחינת הוותק בסנאט לאחר פטריק ליהי ואורין האץ'.
בשנת 1964 נישא לרוז קלייטון שנפטרה בדצמבר 2014. לזוג שני ילדים. במאי 2015 נישא לקיי וובר ששימשה במשך שנים עוזרתו בסנאט.
נפטר ב-30 במאי 2019.
הערות שוליים

↑  Three more arrested over photo of Sen. Thad Cochran’s wife, אתר msnbc.com, ‏22 ביוני 2014
↑  Thad Cochran marries longtime aide, ‏CNN, ‏ 26 במאי 2015
| --- | --- |
בקרת זהויות :  GND: 170404870  ISNI: 0000 0000 8330 6670  LCCN: n82100916  NARA: 10569646  SNAC: w6fc30tj  US Congress: C000567  VIAF: 118003524   WorldCat (עם VIAF): 118003524
Nothin' on You

Nothin' on You הוא שיר של הראפר האמריקאי B.o.B, בו משתתף גם הזמר ברונו מארס, מאלבום הבכורה של B.o.B‏ - B.o.B Presents: The Adventures of Bobby Ray. השיר יצא כסינגל ב-2 בפברואר 2010, והגיע למקום הראשון במצעדי פזמונים ברחבי העולם בין היתר במצעד ההוט 100 והמצעד הבריטי. "Nothin' on You" מועמד לשלושה פרסי גראמי.
אנגוס בטאיי ממגזין הגרדיאן הכליל את השיר במקום הראשון ברשימתו 5 השירים הטובים ביותר לשנת 2010.
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 6× פלטינה | 6,000,000 |
סיכום
| בכל העולם | — | 6,000,000 |
הערות שוליים

↑  guardian.co.uk/music (2010-12-11). "Albums of 2010: How Guardian music critics voted". The Guardian (באנגלית בריטית). ISSN 0261-3077. ארכיון מ-2018-12-20. נבדק ב-2023-03-25.
↑  Gold & Platinum, RIAA (באנגלית אמריקאית)
| B> o.B |
| --- | --- | --- |
| אלבומי אולפן | B.o.B Presents: The Adventures of Bobby Ray • Strange Clouds • Underground Luxury |  |
| סינגלים | Nothin' on You • Airplanes • Magic • Don't Let Me Fall • I'll Be in the Sky • Strange Clouds • So Good • Both of Us •  Out of My Mind • We Still in This Bitch • Memories Back Then • HeadBand • Ready • All I Want • John Doe |  |
| שיתופי פעולה | Don't Go There • So High • Price Tag • Am I a Psycho? • Brokenhearted • Up Down (Do This All Day) • Paranoid • Numb |  |
| סינגלים שיווקיים | Generation Lost • Bet I • Play the Guitar • Where Are You (B.o.B vs. Bobby Ray • So Hard to Breathe |  |
| ברונו מארס |
| --- | --- | --- |
| אלבומים | 24K Magic‏ (2016) • Unorthodox Jukebox‏ (2012) • Doo-Wops & Hooligans‏ (2010) |  |
| מיני אלבומים | It's Better If You Don't Understand‏ (2010) |  |
| סדרות טלוויזיה | סאטרדיי נייט לייב • רחוב סומסום • המופע של קליבלנד • ג'יין הבתולה |  |
| סרטים | ירח דבש בווגאס • ריו 2 |  |
| סיבובי הופעות | 24K Magic World Tour‏ (2017-2018) • Moonshine Jungle Tour‏ (2013-2014) • The Doo-Wops & Hooligans Tour‏ (2010-2012) |  |
| הופעות חימום | Hands All Over Tour‏ (2010) |  |
| שונות | הסמיזינגטונס |  |
| ברונו מארס – סינגלים |
| --- | --- | --- |
| It's Better If You Don't Understand | Talking to the Moon • Count On Me |  |
| Doo-Wops & Hooligans | Just the Way You Are • Grenade • The Lazy Song  • Talking to the Moon • Marry You • Count On Me |  |
| Unorthodox Jukebox | Locked Out of Heaven • When I Was Your Man • Treasure  • Gorilla • Young Girls |  |
| 24K Magic | 24K Magic • That's What I Like • Versace on the Floor |  |
| סינגלים שיווקיים | Liquor Store Blues • Somewhere in Brooklyn • Moonshine |  |
| שיתופי פעולה | Nothin' on You • Billionaire • Lighters • Young, Wild & Free • Mirror • Bubble Butt • Uptown Funk • Please Me • Blow ‏•‏‏ "Apt." |  |
| סינגלים אחרים | It Will Rain |  |
| 0 | 1 | 2 |
| --- | --- | --- |
| הקודם: 2009: ביונסה – "Single Ladies (Put a Ring on It)" | פרס המוזיקה של סול טריין לשיר השנה   2010: B.o.B בהשתתפות ברונו מארס – "Nothin' on You"  | הבא: 2011: קלי רולנד בהשתתפות ליל ויין – "Motivation" |
| --- | --- |
בקרת זהויות :  MusicBrainz release group: bf352940-7c59-4065-8330-95276e5265fb  MusicBrainz work: f9faf7b7-6855-46ab-bfbe-4aa5b25eddf9 
ערך זה הוא קצרמרבנושא שירים. אתם מוזמנים לתרום לוויקיפדיה ו.
אדם נילי

| --- | --- |

 לידה:  1988 (בן 36 בערך) 
 מוקד פעילות:  ארצות הברית 
 מקום לימודים:  מכללת ברקלי למוזיקה, בית הספר מנהטן למוזיקה 
 כלי נגינה:  גיטרה בס 
 www.adamneely.com
 
אדם מייקל נילי (באנגלית: Adam Michael Neely ; נולד ב-1988) הוא בסיסט, מלחין ויוטיובר אמריקאי. ערוץ היוטיוב שלו עוסק בתורת המוזיקה, פסיכולוגיה של המוזיקה, אלתור-ג'אז, טכניקת ביצוע מוזיקלית, מוזיקולוגיה וממים". בנוסף הוא יוצר ולוגים המתעדים את חייו כמוזיקאי מקצועי בניו יורק. נכון לינואר 2024 לערוץ היוטיוב שלו 1.8 מיליון מנויים.
כמוזיקאי, הוא מופיע כאמן סולו, כמוזיקאי סשן וכחבר במספר הרכבים בניו יורק, ביניהם צמד האלקטרו-ג'אז Sungazer (יחד עם המתופף שון קראודר).
ביוגרפיה

בשנת 2009 נילי השלים את לימודיו במכללת ברקלי למוזיקה עם תואר ראשון בקומפוזיציה של ג'אז. בשנת 2012 הוא קיבל תואר שני במוזיקה בקומפוזיציה של ג'אז מבית הספר מנהטן למוזיקה בהנחיית ג'ים מקנילי (Jim McNeely).
בשנים ב-2012 ו-2015 הוא זכה בפרס מלחין הג'אז הצעיר מטעם האגודה האמריקאית למלחינים, מחברים ומוציאים לאור וכן בפרס הוועדה של קרן ג'רום ב-2014, על עבודתו "Exigence".
נילי הוא חבר מייסד של להקת Sungazer. הוא מופיע בקביעות עם להקת הרוק Bright and Loud, להקת אינדי-סול Jae Soto, ההרכב הביגבנד שלו Mass Extinction Event ומספר זמרים-יוצרים בניו יורק.
בבמאי 2019, נילי וחברי ללהקתו אברדין, נשכרו על ידי מחלקת המדינה של ארצות הברית לנסוע לקירגיזסטן לסיבוב הופעות בן שלושה ימים בבישקק. ללהקה הצטרפה הלהקה הקירגיזסטנית Choro בקונצרט שיתופי של מוזיקת רוק אמריקאית. לאחר מכן הם ערכו סדנה וכיתת אמן לתלמידים מוחלשים וצעירים בהתחלה בבית הספר א. נובוי, הממוקם באזור אוש בדרום מערב קירגיזסטן, ולאחר מכן קבוצה נבחרת של תלמידים בתוכנית Access Microsolarship בספרייה האזורית אוש . הם השלימו את השגרירות שלהם עם קונצרט בבית ספר מס' 29 בבירת בישקק.
באוגוסט 2019, נילי הגן על השימוש של קייטי פרי באוסטינטו בשיר "Dark Horse" לאחר שנתבעה על הפרת זכויות יוצרים על ידי הראפר Flame (אנ').
דיסקוגרפיה > אי.פי

2014: Sungazer, Vol.1
2019: Sungazer, Vol. 2
דיסקוגרפיה > אלבומים

2021: Beautiful and Tragic
2021: How I Loved My Cat
2021: Perihelion